РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/208-17

12. октобар 2017. године

Б е о г р а д

ЗАПИСНИК

20. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 12. OKTOБРА 2017. ГОДИНЕ

Седница је почела у 9.30 часова.

Седницом је председавала Стефана Миладиновић, заменик председника Одбора.

Седници су присуствовали чланови Одбора: Драган Весовић, Драган Јовановић, Јасмина Каранац, др Владимир Орлић, Огњен Пантовић, Снежана Б. Петровић и Ивана Стојиљковић.

Седници су присуствовали заменици чланова Одбора: Ивана Николић (заменик Јовице Јевтићa), Јелена Жарић Ковачевић (заменик Далибора Радичевића) и Радослав Цокић (заменик Катарине Ракић).

Седници нису присуствовали чланови Одбора: Ненад Константиновић, Зоран Милекић, Александар Стевановић, Новица Тончев и Горан Ћирић, нити њихови заменици, и Срето Перић, заменик члана Одбора.

Одбор је, једногласно, у складу са предлогом заменика председника Одбора усвојио следећи:

Д н е в н и р е д

1. Утврђивање техничке исправке амандмана Одбора на члан 51. и70. Предлога закона о електронском документу, електронској идентификацији и услугама од поверења у електронском пословању, који је поднела Влада.

Прва тачка дневног реда – **Утврђивање техничке исправке амандмана Одбора на члан 51. и 70. Предлога закона о електронском документу, електронској идентификацији и услугама од поверења у електронском пословању**

Заменик председника Одбора, Стефана Миладиновић, је подсетила народне посланике да је на седници Одбора одржаној 6. октобра 2017. године Одбор поднео 7 амандмана Одбора. Meђутим, у два амандмана je дошло до техничке грешке и то:

- **У амандману IV** поднетом на члан 51. Предлогa закона, којим се брише став 4. и мења став 6, уместо: ,,ст. 1-5.“ треба да стоји: ,,ст. 1-4.“.

- **У амандману VII** поднетом на члан 70. Предлогa закона, у ставу 2. уместо: ,,чл. 48. став“ треба да стоји: ,,чл. 48. став 4“, потребно је да се чланови Одбора изјасне о овим исправкама.

Одбор је једногласно у складу са предлогом заменика председника Одбора утврдио исправке амандмана Одбора на члан 51. и 70. Предлога закона о електронском документу, електронској идентификацији и услугама од поверења у електронском пословању.

На седници Одбора вођен је тонски запис.

Седница је закључена у 9.35 часова.

СЕКРЕТАР ОДБОРА ЗАМЕНИК ПРЕДСЕДНИКА ОДБОРА

Биљана Илић Стефана Миладиновић